Na temelju članka 37. Zakona o predškolskom odgoju i obrazovanju  (NN 10/97, 107/07 i 94/13) i članka  55. i 56. Statuta Dječjeg vrtića Bubamara  Kalinovac Upravno vijeće Dječjeg vrtića Bubamara Kalinovac raspisuje
    N   A   T   J   E   Č   A   J 

za izbor i imenovanje ravnatelja/ice Dječjeg vrtića Bubamara Kalinovac

Za ravnatelja/icu može biti imenovana osoba koja osim općih uvjeta za zasnivanje radnog odnosa ispunjava uvjete za odgojitelja ili stručnog suradnika, prema odredbama Zakona o predškolskom odgoju  i obrazovanju, te koja ima najmanje 5 (pet) godina radnog staža u djelatnosti predškolskog odgoja (čl. 24. i 25. Zakona o predškolskom odgoju  i obrazovanju -   NN 10/97, 107/07, 94/13 i 98/19 i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću – NN br.133/97).

Ravnatelj/ica se imenuje na vrijeme od 4 godine, sa 1/8 ( 5 sati tjedno) radnog vremena na poslovima ravnatelja/ice.

Uz prijavu na natječaj kandidati moraju priložiti presliku slijedeće dokumentacije:

· dokaz o stručnoj spremi odnosno preslik diplome

· dokaz o položenom stručnom ispitu ili dokaz o ispunjavanju uvjeta iz čl. 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem  vrtiću (NN 133/97 i 4/98)

· dokaz o radnom stažu u djelatnosti predškolskog odgoja; elektronički zapis, odnosno potvrda o podacima evidentiranim u bazi podataka HZMO-a ili preslika radne knjižice

· dokaz o nepostojanju zapreka za zasnivanje radnog odnosa sukladno čl. 25., Zakona o predškolskom odgoju i obrazovanju – ne starije od 6 mjeseci od dana objave natječaja

· preslik domovnice ili osobne iskaznice

· životopis s opisom dosadašnjeg posla – vlastoručno potpisan

· vlastoručno potpisana izjava o davanju suglasnosti za obradu osobnih podataka („suglasan/sna sam da se moji osobni podaci o imenu i prezimenu  obajavljuju na web stranici Dječjeg vrtića Bubamara Kalinovac ( www.djecjivrticbubamarakalinovac.hr ) tijekom rezultata natječajnog postupka“).

· plan rada ravnatelja za iduće mandatno razdoblje

Kandidat  koji prema posebnim propisima ostvaruje pravo prednosti, mora se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Preslike traženih priloga ne moraju biti ovjerene, a osoba je pri sklapanju ugovora dužna na uvid dostaviti originalne dokumente.

Na natječaj se mogu prijaviti osobe obaju spolova koje ispunjavaju propisane uvjete.

Prijava s potrebnom dokumentacijom o ispunjavanju uvjeta iz natječaja podnosi se na adresu: Dječji vrtić Bubamara Kalinovac, 48361 Kalinovac, Dravska 8, s naznakom  „Natječaj za ravnatelja“ u zatvorenoj omotnici, u roku 8 (osam) dana od objave ovog  natječaja. Natječaj će biti objavljen na službenim internetskim stranicama Dječjeg vrtića Bubamara Kalinovac, a objavit će se i na oglasnoj ploči Dječjeg vrtića Bubamara Kalinovac i na stranicama Hrvatskog zavoda za zapošljavanje.

Zakašnjele prijave kao i prijave bez dokaza o ispunjavanju propisanih uvjeta neće se razmatrati.

Dječji vrtić Bubamara Kalinovac zadržava pravo, bez obrazloženja, ne prihvatiti nijednu prijavu odnosno poništiti javni natječaj. 
Kandidati se obavještavaju o izboru u  roku od 45 dana od dana isteka roka za podnošenje prijava. 

UPRAVNO VIJEĆE

DJEČJEG VRTIĆA BUBAMARA KALINOVAC

Natječaj je objavljen na internetskim stranicama i oglasnim pločama Zavoda za zapošljavanje i Vrtića 21. veljače 2020. godine.
Natječaj traje do 29. veljače 2020 godine.
